Sy Koumbo Singa Gali
Sy Koumbo Singa Gali (an haife ta a ranar 8 ga watan Oktobab shekara ta alif dari tara da sittin da daya 1961) 'yar jarida 'yar ƙasar Chadi ce kuma mai fafutukar kare haƙƙin ɗan adam. Ta shiga ma’aikatar yada labarai ta kasar Chadi a shekarar alif dari tara da tamanin da biyu 1982 kuma ta ci gaba da zama a can har zuwa shekarar alif dari tara da casa'in 1990. Gali ta yi aiki da Jean Alingué Bawoyeu, Firayim Ministan Chadi tsakanin shekarun 1991 zuwa 1993 kafin ta zama 'yar jarida. Ta kafa jaridar L'Observateur a farkon shekara ta 1997. Gali sau biyu tana zaman gidan yari saboda aikinta. Ta yi aiki da Majalisar Dinkin Duniya a matsayin mai ba da agaji kuma ta yi aiki a matsayin jami'in yada labarai na jama'a don wanzar da zaman lafiya tawagar Majalisar Dinkin Duniya a Jamhuriyar Demokradiyyar Kongo mai suna MONUSCO a shekarar 2007.

Ƙuruciya da ilimi 
A ranar 8 ga watan Oktoba 1961,  an haifi Gali a babban birnin kasar Chadi na N'Djamena,  ta biyu cikin yara goma sha shida na iyayen ta daga dangin Sarauta na Kudancin Chadi. Ta taso ne a unguwar N'Djamena mai fama da talauci a Ridina. Mahaifanta biyu ne suka goyi bayan Gali akan sha'awar ilimi sannan ta tafi makarantar sakandare a Lycée Feminin kafin a kore ta saboda wasa da wani malamin Faransa. Ta koma wata makarantar sakandare ta gama karatunta a can.  Lokacin da ta kai shekara 18, ta zama uwa ba tare da aure ba ga wani mutum da ta aura daga baya kuma ya sake ta; Gali ta tsere zuwa kudu sakamakon yakin basasar Chadi.

Sana'a 
Gali ta ci jarrabawar kammala karatunta a shekarar 1982 kuma ta shiga ma'aikatar yada labarai ta kasar karkashin shugaba Hissène Habré. An tura ta karatu a kasashen waje a Kanada da Amurka a shekarar 1984 tare da tallafin kudi na gwamnati wanda ta ba ta damar yin horo a Paris da Senegal.   A cikin watan Disamba 1987, Gali ta kammala karatu daga Dakar's l'Ecole de Journalisme kuma ta koma Chadi a ranar 8 ga watan Janairu 1988. Ta kasance ma'aikaciyar ma'aikatar yada labarai har sai da Idriss Deby ya tsige Habré a matsayin shugaban kasa a shekarar 1990. Gali ta yi aiki da Jean Alingué Bawoyeu, Firayim Ministan Chadi tsakanin shekarun 1991 zuwa 1993. Ta shiga ma'aikatan jaridar Contact kafin ta tafi don kafa jaridarta L'Observateur a farkon shekara ta 1997. Gali ta fara buga jaridar ta yanar gizo kuma yaɗuwarta ya ƙaru daga 1,000 zuwa 5,000 a shekara ta 2001. An kama ta ne bisa umarnin dan siyasa Wadel Abdelkader Kamougué kan laifin cin zarafi a cikin 1998 kuma ta yi zaman gidan yari na kwanaki goma.  A cikin 2001, an zaɓi Gali a matsayin haɗin gwiwar ƙungiyoyin sa-kai na ƙasar Chadi Organisation des Acteurs Non Étatiques du Tchad wakilin.  

Shekaru hudu bayan haka, an kama ta da laifin tayar da kiyayya da tashe-tashen hankula na jama'a kuma tana da yuwuwar daurin shekaru uku a gidan yari.  Hakan ya zo ne lokacin da wata wasika da ke sukar Deby wanda aka kama da yawa daga cikin ' yan kabilar Kreda ta fito.  An yanke mata hukuncin zaman gidan yari na watanni 12 da kuma tarar FCFA100,000 a watan Agustan 2005.  Kungiyar kare hakkin bil'adama ta Amnesty International da sauran kungiyoyin kare hakkin bil'adama sun nuna rashin amincewarsu da zaman kurkukun Gali.  Wata kotun daukaka kara ta sake ta daga gidan yari a wata mai zuwa, bisa dalilin “rashin bin ka’ida”.  Lokacin da aka sake ta, Gali ta ce wa ‘yan jarida: “’Yancin da muka yi alama ce ta sabon budi? Ban sani ba. Abin jira a gani.”  Ta yi adawa da Deby a zaben shugaban kasar Chadi a shekara ta 2006 kuma ta yaba da taimakon da Chadi ta baiwa 'yan tawayen Sudan.  Gali ta ci gaba da aiki da Majalisar Dinkin Duniya a matsayin mai aikin sa kai kuma ta kasance jami’in yada labaran jama’a tare da aikin wanzar da zaman lafiya na Majalisar Dinkin Duniya a Jamhuriyar Dimokaradiyyar Congo da ake kira MONUSCO a shekarar 2007, bayan da ta samu kwarin guiwar yin amfani da wannan aikin domin ba da labarin gogewarta da sauran da suke bukata.

Manazarta 
Rayayyun mutane
Haihuwan 1961